અમદાવાદ: તાજેતરમાં શહેરના મેયર ગૌતમ શાહના હસ્તે મ્યુનિ. સત્તાવાળાઓએ હીટ એકશન પ્લાન-ર૦૧૬નો પ્રારંભ કર્યો હતો. કોર્પોરેશનમાં ર૦૧૩થી હીટ એકશન પ્લાન અમલમાં મુકાયો છે, હીટ એકશન પ્લાન હેઠળ પૂર્વ ઝોનના ૧પ સ્લમ વિસ્તારને હીટવેવના હાઇ રિસ્ક એરિયા જાહેર કરાયા છે. અગાઉ શહેરમાં ગરમી અંગેનું અનુમાન અમેરિકાની જ્યોર્જિયા ટેક. યુનિ. દ્વારા તંત્રને મળતું હતું, પરંતુ હવેથી અમદાવાદ સ્થિત સ્થાનિક હવામાન વિભાગની કચેરી દ્વારા ગરમીની આગાહી મળવાની હોઇ આ એકશન પ્લાનને કોર્પોરેશન સ્વાયત્ત રીતે ચલાવી શકશે.